Diari Oficial de la Generalitat Valenciana


Sumari del DOGV 9244, del 28-12-2021 (2021/12626)

RESOLUCIÓ de 15 de desembre del 2021, del rector de la Universitat Politècnica de València, per la qual es fa pública l'oferta d'ocupació pública del personal d'administració i serveis d'aquesta universitat per a l'any 2021.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9244

Data del DOGV
:   28-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12457


Data del document
:   15-12-2021

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu

RESOLUCIÓ de 15 de desembre del 2021, del rector de la Universitat Politècnica de València, per la qual es fa pública l'oferta d'ocupació pública del personal d'administració i serveis d'aquesta universitat per a l'any 2021. [2021/12743]  
Per acord de la comissió econòmica i de recursos humans del Consell de Govern d'aquesta universitat, sotmès a la ratificació del Consell de Govern del 23 de desembre del 2021, es va aprovar l'oferta d'ocupació pública del personal d'administració i serveis d'aquesta universitat per a l'any 2021, amb la negociació i l'acord previs de la mesa delegada de negociació del personal d'administració i serveis i del personal d'investigació.  
Per això, aquest rector, en virtut de les competències atribuïdes per l'article 53 dels Estatuts d'aquesta universitat, en relació amb els articles 2.2 e) i 75 de la Llei orgànica 6/2001, de 21 de desembre, d'universitats, i de conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el text refós de la llei de l'Estatut Bàsic de l'Empleat Públic, i en article 55 de Llei 4/2021, de 16 d'abril, de la Generalitat, de la funció pública valenciana, resol  
  
  
Primer  
Fer públic l'acord de la comissió econòmica i de recursos humans del Consell de Govern de data 24 de novembre del 2021, sotmès a la ratificació del Consell de Govern del 23 de desembre del 2021, pel qual s'aprova l'oferta d'ocupació pública del personal d'administració i serveis per a l'any 2021.  
  
Segon  
Contra aquest acord, que esgota la via administrativa, pot interposar-se recurs potestatiu de reposició davant el rectorat en el termini d'un mes, comptador a partir de l'endemà de la seua aprovació, de conformitat amb el que es disposa en l'article 7.2 del Decret 182/2011, de 25 de novembre, del Consell, pel qual s'aproven els Estatuts de la Universitat Politècnica de València, i en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o pot interposar-se recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos comptadors des de l'endemà de l'aprovació d'aquest acord, de conformitat amb els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 de desembre de 2021.- El rector: José Esteban Capilla Romá.  
  
  
Oferta d'ocupació pública del personal d'administració i serveis de la Universitat Politècnica de València per a l'any 2021  
  
De conformitat amb el que disposen els articles 18 i 19 de la Llei 11/2020, de 30 de desembre, de pressupostos generals de l'Estat per a l'any 2021; així com en els articles 27 i 36 Llei 4/2020, de 30 de desembre, de pressupostos de la Generalitat per a l'exercici 2021; l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic; l'article 55 de la Llei 4/2021, de 16 d'abril, de la Generalitat, de la funció pública valenciana; després d'haver-ho negociat i l'acord previs en la mesa delegada de personal d'administració i serveis i el personal de recerca i després que ho haja aprovat la comissió econòmica i de recursos humans de 24 de novembre de 2021, sotmés a ratificació del Consell de Govern de 23 de desembre de 2021.  
  
Acorda:  
  
Primer. L'oferta d'ocupació pública de personal d'administració i serveis per a l'any 2021 d'aquesta universitat contindrà vint-i-dues (22) places per taxa de reposició per torn lliure, d'acord amb el detall que figura en l'annex I.  
  
Segon. Així mateix, contindrà un total d'onze (11) places per taxa addicional d'estabilització d'ocupació temporal pel torn lliure, d'acord amb el detall que figura en l'annex II del present acord.  
  
Tercer. Es convoquen en la present oferta pública per a l'accés pel torn de promoció interna un total de vint-i-quatre (24) places, d'acord amb el detall que figura en l'annex III del present acord.  
  
Quart. D'acord amb el que estableix l'article 19. U. 6 apartat c de la Llei 11/2020, de 30 de desembre, de pressupostos generals de l'Estat per a l'any 2021, s'inclou en l'annex IV dues (2) places de personal declarat indefinit no fix mitjançant sentència judicial.  
  
Cinqué. De conformitat amb el que disposa l'article 135 de la Llei 4/2021, de 16 d'abril, de la Generalitat, de la funció pública valenciana, es reserva un percentatge no inferior al quaranta per cent de la totalitat de les vacants que es convoquen en la present oferta pública per a l'accés pel torn de promoció interna, tal com es preveu en l'annex III del present acord.  
  
Sisé. Les places incloses en l'annex III de promoció interna que resulten desertes després del corresponent procés selectiu no seran objecte d'acumulació en el torn lliure.  
  
Seté. Així mateix, i de conformitat amb l'article 64 de la Llei 4/2021, de 16 d'abril, de la Generalitat, de la funció pública valenciana, es reserva un contingent del deu per cent de les vacants d'aquesta oferta pública d'ocupació perquè les cobrisquen persones amb un grau de discapacitat igual o superior al trenta-tres per cent.  
Aquesta reserva de contingent serà del deu per cent i es desglossarà així:  
A) Un cinc per cent de les vacants d'aquesta oferta es reserven per a ser cobertes per persones amb diversitat funcional de caràcter intel·lectual o malaltia mental, i dins d'aquest cinc per cent es reserva un percentatge específic del tres per cent per a persones amb discapacitat intel·lectual que es troben detallades en l'annex I, i un dos per cent per a persones amb malaltia mental que es troba detallada en l'annex III.  
  
B) Un cinc per cent de les vacants d'aquesta oferta es reserva perquè el cobrisquen persones amb qualsevol tipus de diversitat funcional, que acrediten un grau de discapacitat igual o superior al 33 per cent, tal com es detalla en els annexos I i III.  
Les places reservades per al contingent de diversitat funcional de caràcter intel·lectual previstes en l'annex I d'auxiliar de serveis, en el supòsit que es declaren desertes, es podran acumular a les places de taxa de reposició d'accés lliure de la mateixa categoria previstes en l'annex I.  
La plaça reservada per al contingent de diversitat funcional amb malaltia mental, prevista en l'annex III, i les dues places reservades per a persones que acrediten qualsevol altre tipus de discapacitat o diversitat funcional, en el supòsit que es declararen desertes, es podran acumular a les places d'accés promoció interna, o viceversa, de la mateixa categoria previstes en l'annex III.  
  
Vuité. Aquesta oferta d'ocupació pública comporta l'obligació de convocar els processos selectius corresponents per a l'accés a les places. En qualsevol cas, l'execució de l'oferta d'ocupació pública s'ha de fer dins del termini improrrogable establit per la normativa de tres anys, comptadors des de la publicació d'aquesta Oferta d'ocupació pública en el Diari Oficial de la Generalitat Valenciana.  
D'acord amb el que estableix l'article 19. U. 3., lletra I) de la Llei 11/2020, de 3 de desembre, de pressupostos generals de l'Estat per a l'any 2021, la convocatòria de les places que conté aquesta oferta pública d'ocupació, queda condicionada a la seua autorització per la Generalitat Valenciana.  
  
Nové. Aquest acord tindrà efectes a partir de la publicació en el Diari Oficial de la Generalitat Valenciana.  
  
València, 24 de novembre de 2021  
ANNEX I  
Oferta pública d'ocupació de l'any 2021 per al personal d'administració i serveis per taxa de reposició en torn lliure  
  
Oferta pública d'ocupats de l'any 2020. Funcionaris d'administració especial per taxa de reposició  
  
Grup,subgrup A1:   
Dotacions  
Tècnic/a superior de suport a la investigació 4  
Tècnic o tècnica d'infraestructura 1  
Total grup A, subgrup A1 5  
   
Grup A, subgrup A2:   
Tècnic mitjà de laboratori 2  
Analista programador (aplicacions) 2  
Total grup A, subgrup A2 4  
  
Grup C, subgrup C1:   
Operador 2  
Especialista tècnic/a de manteniment 1  
Educador/a 1  
Total grup C, subgrup C1 4  
  
Grup C, subgrup C2:   
Oficial de segona d'esports 1  
Total grup C, subgrup C2 1  
   
   
Total OPO funcionaris d'administració especial per taxa de reposició, torn lliure: 14  
   
   
Oferta pública d'ocupació de l'any 2021. Funcionaris d'administració general per taxa de reposició  
  
Grup C, subgrup C2:   
Auxiliar de serveis 8  
Total grup C, subgrup C2 8  
  
Total OPO funcionaris d'administració general per taxa de reposició, torn lliure:   
8  
   
Total OPO funcionaris d'administració especial i d'administració general per taxa de reposició: 22  
   
Reserva de vacants per a persones amb diversitat funcional:   
De les 2 places del grup A, subgrup A2, tècnic/a mitjà/ana de laboratori, es reserva 1 plaça per a persones amb discapacitat o diversitat funcional i de les 8 places del grup C, subgrup C2, auxiliar de serveis, es reserven 2 places per a persones amb discapacitat intel·lectual.  
   
  
  
  
ANNEX II  
Oferta pública d'ocupació de l'any 2021 per al personal d'administració i serveis per taxa d'estabilització en torn lliure  
  
  
Oferta pública d'empleats de l'any 2021. Funcionaris d'administració especial per taxa d'estabilització  
  
Grup A, subgrup A1: Dotacions  
Tècnic/a superior de suport a la investigació 1  
Total grup A, subgrup A1 1  
   
Grup A, subgrup A2:   
Tècnic mitjà de laboratori 1  
Analista programador aplicacions 1  
Total grup A, subgrup A2 2  
   
Grup C, subgrup C1:   
E. auxiliars arxius, biblioteca i museus 1  
Especialista tècnic/a de laboratori 2  
Total grup C, subgrup C1 3  
   
Grup C, subgrup C2:   
Oficial de segona d'Esports 1  
Total grup C, subgrup C2 1  
   
Total OPO funcionaris d'administració especial per taxa d'estabilització, torn lliure: 7  
   
   
Oferta pública d'empleats de l'any 2021. Funcionaris d'administració general per taxa d'estabilització  
   
Grup C, subgrup C1:   
Administratiu/iva 3  
Total grup C, subgrup C1 3  
   
Grup C, subgrup C2:   
Auxiliar de serveis 1  
Total grup C, subgrup C2 1  
   
Total OPO funcionaris d'administració general per taxa d'estabilització, torn lliure: 4  
   
Total OPO funcionaris d'administració especial i d'administració general per taxa d'estabilització: 11  
  
  
  
  
ANNEX III  
Dins de l'Oferta pública d'ocupació del personal d'administració i serveis per a l'any 2021, s'inclouen els processos específics de promoció interna següents  
  
Oferta pública d'empleats de l'any 2021. Funcionaris d'administració especial  
  
Grup A, subgrup A1: Dotacions  
Tècnic/a superior de laboratori 7  
Total grup A, subgrup A1 7  
  
Grup A, subgrup A2:   
Tècnic mitjà de laboratori 3  
Tècnic/a mitjà/ana d'Infraestructures 1  
Tècnic/a mitjà/ana de Manteniment 1  
Total grup A, subgrup A2 5  
  
Grup C, subgrup C1:   
Especialista tècnic/a de laboratori 1  
Especialista Tècnic Instal·lacions Esportives 1  
Total grup C, subgrup C1 2  
  
Total OPO funcionaris d'administració especial, promoció interna:   
14  
  
   
Oferta pública d'empleats de l'any 2021. Funcionaris d'administració general  
  
Grup A, subgrup A2: Dotacions  
Escala de gestió administrativa 10  
Total grup A, subgrup A2 10  
   
Total OPO funcionaris d'administració general, promoció interna: 10  
   
Total OPO personal d'administració i serveis per promoció interna: 24  
   
Reserva de vacants per a persones amb diversitat funcional:   
De les 10 places del grup A, subgrup A2, d'escala de gestió administrativa, es reserva 1 plaça per a persones amb diversitat funcional per malaltia mental i 2 places més per a persones que acrediten qualsevol altre tipus de discapacitat o diversitat funcional.  
  
  
  
  
  
ANNEX IV  
Oferta pública d'ocupació de l'any 2021 per al personal d'administració i serveis per contracte indefinit no fix mitjançant sentència judicial, que no computa en la taxa de reposició  
  
  
Oferta pública d'empleats de l'any 2021 d'administració especial  
  
Grup A, subgrup A1:   
Tècnic/a superior de laboratori 1  
Total grup A, subgrup A1 1  
  
Grup A, subgrup A2:   
Tècnic mitjà de laboratori 1  
Total grup A, subgrup A2 1  
  
  
Total OPO que no computa taxa de reposició 2